Wie is die regte Jennifer? | Netwerk24
Wie is die regte Jennifer?
08 September 2019 16:44
Jennifer Aniston in Junie vanjaar op die rooi tapyt. Foto: Getty Images
Fotoredigering wat te ver geneem is? Jennifer Aniston op een van die vyf voorblaaie van die nuwe InStyle. Foto: Instagram/InStyle
Die sproete het Instagram-volgelinge van InStyle laat vra hoekom Jennifer Aniston se sproete nie op die ander foto’s sigbaar is nie. Foto: Instagram/InStyle
Vlekloos en plooiloos!Foto: Instagram/InStyle
’n Eksklusiewe onderhoud word ook met Jennifer Aniston in die nuwe uitgawe van InStyle gevoer. Foto: Instagram/InStyle
Sal die regte Jennifer Aniston asseblief opstaan?
Dié gewilde aktrise met die lokke wat menige vrou begeer, se jongste verskyning as voorbladmeisie het omtrent die tonge los.
Nie omdat Jennifer ’n nuwe haarstyl het nie, maar bloot omdat die redigering aan die foto’s vrae laat ontstaan.
Die Amerikaanse tydskrif InStyle het Aniston as voorbladmeisie op verskillende voorblaaie vir hul Oktober-uitgawe ingespan.
Lesers het gekla en gesê Aniston is van nature pragtig en dat die fotoredigering te ver geneem is. By een van die foto’s word gevra hoekom Aniston se hare omtrent “tien skakerings donkerder is” as wat haar hare regtig is. By ’n ander foto word weer gevra hoekom Aniston op dié foto met meer sproete spog as op ander foto’s.
Die 50-jarige Aniston is bekend vir haar jeugdige voorkoms.
Volgens InStyle sal nog voorbladfoto’s onthul word voor die tydskrif winkelrakke tref. – Bronne: InStyle, Daily Mirror, verwerk
Meer oor: Jennifer Aniston | Voorkoms | Aktrise
Sy is sommer net Jennifer
Brad antwoord die vraag: Gaan jy en Jen versoen?